**ԱՄՓՈՓԱԹԵՐԹ**

«ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՊԵՏԱԿԱՆ ՎԵՐԱՀՍԿՈՂՈՒԹՅԱՆ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ», «ԲՈՒՍԱՍԱՆԻՏԱՐԻԱՅԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ», ՕՐԵՆՔՆԵՐԻ ՆԱԽԱԳԾԵՐԻ

|  |  |
| --- | --- |
| 1. ՀՀ սննդամթերքի անվտանգության տեսչական մարմին  | 14․03․2023թ․ |
| /06.1/4/3431-2023 |
| 1. ««Սննդամթերքի անվտանգության պետական վերահսկողության մասին» օրենքում լրացում կատարելու մասին», ««Բուսասանիտարիայի մասին» օրենքում փոփոխություն կատարելու մասին», ««Սննդամթերքի անվտանգության մասին» օրենքում փոփոխություն կատարելու մասին», ««Անասնաբուժության մասին» օրենքում փոփոխություն կատարելու մասին» և ««Կերի մասին» օրենքում փոփոխություն կատարելու մասին» օրենքների նախագծերի վերաբերյալ առարկություններ և առաջարկություններ չկան:
 | - |
| 2.ՀՀ առողջապահության նախարարություն | 15.03.2023թ. |
| ԱԱ/04/5870-2023 |
| 1․ «Սննդամթերքի անվտանգության պետական վերահսկողության մասին» օրենքում լրացում կատարելու մասին», «Բուսասանիտարիայի մասին» օրենքում փոփոխություն կատարելու մասին», «Սննդամթերքի անվտանգության մասին» օրենքում փոփոխություն կատարելու մասին», «Անասնաբուժության մասին» օրենքում փոփոխություն կատարելու մասին» և «Կերի մասին» օրենքում փոփոխություն կատարելու մասին» օրենքների նախագծերի վերաբերյալ, հայտնում եմ, որ վերջիններիս առնչությամբ դիտողություններ չկան:2․ Միաժամանակ, հաշվի առնելով, որ Բնակչության սանիտարահամաճարակային անվտանգության ապահովման մասին ՀՀ օրենքի 6-րդ և 24-րդ հոդվածների պահանջների համաձայն առողջապահության բնագավառում պետական կառավարման լիազոր մարմինը իրականացնում է իր լիազորությունների շրջանակներում հիվանդությունների կանխարգելում` դրանց տարածման նվազեցման կամ բացառման ուղղությամբ գործունեության պլանավորում, համալիր միջոցառումների իրականացում և գնահատում, ինչպես նաև այն, որ բռնկումների արձանագրման ժամանակ վերը նշված միջոցառումներն իրականացվում են սննդամթեքի անվտանգության ոլորտում վերահսկողություն իրականացնող պետական կառավարման մարմնի հետ համատեղ, առաջարկվում է «Սննդամթերքի անվտանգության պետական վերահսկողության մասին» 2014 թվականի հունիսի 21-ի ՀՕ-143-Ն օրենքի 5.1-ին հոդվածի 1-ին մասում նախարարություն բառից հետո լրացնել «ինչպես նաև ընդունում է սույն օրենքից բխող այլ իրավական ակտեր և սննդային գործոնով պայմանավորված վարակիչ հիվանդությունների ու թունավորումների կամ մարդկանց և կենդանիների համար ընդհանուր վարակիչ հիվանդությունների հայտնաբերման դեպքերում կանխարգելիչ և հակահամաճարակային միջոցառումների համատեղ մշակման և իրականացման՝ առողջապահության բնագավառում պետական կառավարման լիազոր մարմնի, սննդամթերքի և կերի անվտանգության, անասնաբուժության և բուսասանիտարիայի բնագավառներում վերահսկողություն իրականացնող և (կամ) ծառայություններ մատուցող լիազոր մարմնի հետ համատեղ հրամաններ» բառերը։ | -Չի ընդունվել։ՀՀ Սահմանադրության 6-րդ հոդվածի 2-րդ մասի համաձայն՝ Սահմանադրության և օրենքների հիման վրա և դրանց իրականացումն ապահովելու նպատակով Սահմանադրությամբ նախատեսված մարմինները կարող են օրենքով լիազորվել ընդունելու ենթաօրենսդրական նորմատիվ իրավական ակտեր: Ընդ որում՝ վերոնշյալ մարմինները կարող են ենթաօրենսդրական ակտեր ընդունել միայն օրենքով հստակ նախատեսված դեպքերում։ |
| 3. ՀՀ վարչապետի աշխատակազմի տեսչական մարմինների աշխատանքների համակարգման գրասենյակի ղեկավար  | 16․03․2023թ․ |
| /48.56/8803-2023 |
| 1․ «Սննդամթերքի անվտանգության պետական վերահսկողության մասին» օրենքում լրացում կատարելու մասին», «Բուսասանիտարիայի մասին» օրենքում փոփոխություն կատարելու մասին», «Սննդամթերքի անվտանգության մասին» օրենքում փոփոխություն կատարելու մասին», «Անասնաբուժության մասին» օրենքում փոփոխություն կատարելու մասին» և «Կերի մասին» օրենքում փոփոխություն կատարելու մասին» օրենքների նախագծերի վերաբերյալ հայտնում եմ, որ վերոնշյալ նախագծերով սահմանվող դրույթներն, այն է՝ «սննդամթերքի և կերի անվտանգության, անասնաբուժության և բուսասանիտարիայի ոլորտներում քաղաքականությունը մշակում և իրականացնում է համապատասխան նախարարությունը, ինչպես նաև ընդունում է սույն օրենքից բխող այլ իրավական ակտեր» իրավակարգավորումը հակասում է իրավական որոշակիության սկզբունքին, մասնավորապես՝ առաջարկում եմ նախագծերում հստակ սահմանել սննդամթերքի և կերի անվտանգության, անասնաբուժության և բուսասանիտարիայի ոլորտներում քաղաքականություն մշակող լիազոր մարմնին վերապահվող լիազորությունները: | Չի ընդունվել։Քանի որ նախագիծը մշակված է «Կ**առավարչական իրավահարաբերությունների կարգավորման մասին» ՀՀ օրենքի** 10–րդ հոդվածի 12–րդ մասի 12–րդ կետի համաձայն։  |
| 4. ՀՀ ֆինանսների նախարարություն |  |
| Դիրքորոշում չի ներկայացվել | - |
|   5. ՀՀ արդարադատության նախարարություն |  12.04.2023 |
| /27.3/18085-2023 |
| **1.** ««Սննդամթերքի անվտանգության պետական վերահսկողության մասին» օրենքում լրացումներ կատարելու մասին» օրենքի նախագծի (այսուհետ՝ Նախագիծ) 1-ին հոդվածով նախատեսվում է «Սննդամթերքի անվտանգության պետական վերահսկողության մասին» օրենքի 5.1-րդ հոդվածում կատարել լրացում, ինչի արդյունքում համապատասխան նախարարությանը վերապահվում է նշված օրենքից բխող այլ իրավական ակտեր և առողջապահության բնագավառում պետական կառավարման լիազոր մարմնի, սննդամթերքի և կերի անվտանգության, անասնաբուժության և բուսասանիտարիայի բնագավառներում **վերահսկողություն իրականացնող և ծառայություններ մատուցող** լիազոր մարմնի հետ համատեղ ընդունելու լիազորություն:Նախագծերի ընդունման հիմնավորման համաձայն՝ սննդամթերքի անվտանգության պետական վերահսկողության, սննդամթերքի անվտանգության, կերի անվտանգության, բուսասանիտարիայի և անասնաբուժության ոլորտներում քաղաքականության մշակման և իրականացման արդյունավետության բարձրացման նպատակով հաճախ անհրաժեշտություն է առաջանում տվյալ ոլորտներում քաղաքականությունը մշակող լիազոր մարմնի կողմից մշակել և ընդունել իրավական ակտեր, որի նպատակով անհրաժեշտ է տվյալ ոլորտներում քաղաքականությունը մշակող լիազոր մարմնին վերապահել համապատասխան լիազորությունները:Այս կապակցությամբ գտնում ենք, որ նախատեսվող կարգավորումը խնդրահարույց է՝ հետևյալ հիմնավորմամբ.ՀՀ Սահմանադրության 6-րդ հոդվածի 2-րդ մասի համաձայն՝ Սահմանադրության և օրենքների հիման վրա և դրանց իրականացումն ապահովելու նպատակով Սահմանադրությամբ նախատեսված մարմինները կարող են օրենքով լիազորվել ընդունելու ենթաօրենսդրական նորմատիվ իրավական ակտեր: ***Լիազորող նորմերը պետք է համապատասխանեն իրավական որոշակիության սկզբունքին***:Սահմանադրաիրավական նշված նորմի բովանդակությունից բխում է, որ Սահմանադրությունը ենթաօրենսդրական նորմատիվ իրավական ակտեր ընդունելու իրավասությունը վերապահում է **միայն Սահմանադրությամբ նախատեսված մարմիններին**: Ընդ որում՝ վերոնշյալ մարմինները կարող են ենթաօրենսդրական ակտեր ընդունել միայն օրենքով հստակ նախատեսված դեպքերում, իսկ լիազորող նորմը պետք է համապատասխանի որոշակիության սկզբունքին, այսինքն՝ պետք է լինի բականաչափ հստակ՝ օրենսդրի կամքի բովանդակությունը և սահմանները հասկանալու համար: Ուստի, յուրաքանչյուր դեպքում կոնկրետ ենթաօրենսդրական նորմատիվ իրավական ակտն ընդունելու՝ Սահմանադրությամբ նախատեսված այս կամ այն մարմնի լիազորությունը պետք է ուղղակիորեն նախատեսված լինի օրենքով:Հետևաբար, Նախագծով նախատեսվող՝ համապատասխան իրավական ակտեր ընդունելու ընդհանրական լիազորությունն օրենքում ամրագրելու պարագայում անգամ, յուրաքանչյուր կոնկրետ ենթաօրենսդրական նորմատիվ իրավական ակտ ընդունելու լիազորությունը պետք է հստակ ամրագրված լինի օրենքում:Բացի այդ, Նախագծով իրավական ակտեր ընդունելու լիազորություն է սահմանվում նախարարության համար, մինչեռ «Կառավարչական իրավահարաբերությունների կարգավորման մասին» օրենքի 10-րդ հոդվածի 12-րդ մասի 12-րդ կետի համաձայն՝ **պետական մարմնի ղեկավարը** օրենքով նախատեսված դեպքերում ընդունում է նորմատիվ և անհատական իրավական ակտեր, հետևաբար նախարարությունն իրավական ակտեր ընդունելու լիազորություն չի կարող ունենալ: Ավելին, Նախագծով նախարարության հետ համատեղ հրամաններ ընդունելու լիազորություն է վերապահվում նաև սննդամթերքի և կերի անվտանգության, անասնաբուժության և բուսասանիտարիայի բնագավառներում **վերահսկողություն իրականացնող և ծառայություններ մատուցող** լիազոր մարմնին: «Տեսչական մարմինների մասին» օրենքի 5-րդ հոդվածի 1-ին մասի համաձայն՝ տեսչական մարմինը Կառավարությանը ենթակա **վերահսկողություն** իրականացնող պետական մարմին է, հետևաբար այն իրավական ակտեր ընդունելու լիազորություն չի կարող ունենալ: 2. Նախագծի 2-րդ հոդվածով նախատեսվում է Օրենքի 18-րդ հոդվածը լրացնել նոր՝ 3.1-րդ մասով, համաձայն որի՝ քաղաքականություն մշակող լիազոր մարմնի կողմից առնձին անհատական իրավական ակտով կարող է սահմանվել հատուկ դեպք, որի ժամանակ պեստիցիդների և ագրոքիմիկատների ներմուծման եզրակացությունը ֆիզիկական և իրավաբանական անձանց տրվում է, երբ առկա են տեղեկություններ պեստիցիդներ և ագրոքիմիկատներ ներմուծող ֆիզիկական և իրավաբանական անձանց, ինչպես նաև վերջիններիս կողմից ներմուծվող ապրանքի խմբաքանակի, այդ թվում՝ առևտրային անվանման, ազդող նյութի, ազդող նյութի պարունակության, պատրաստուկային ձևի վերաբերյալ՝ պահպանելով Օրենքի 18-րդ հոդվածով սահմանված կարգը: Գտնում ենք, որ հիշյալ կարգավորումը խնդրահարույց է, քանի որ պեստիցիդների և ագրոքիմիկատների ներմուծման եզրակացություն տալու կարգը սահմանված է Օրենքով, որի 18-րդ հոդվածի 3-րդ մասի համաձայն՝ պեստիցիդների և ագրոքիմիկատների ներմուծման եզրակացությունը ֆիզիկական և իրավաբանական անձանց տրվում է միայն Հայաստանի Հանրապետությունում օգտագործման համար թույլատրված պեստիցիդների և ագրոքիմիկատների անվանացանկում ընդգրկված պեստիցիդների և ագրոքիմիկատների մասին: Հետևաբար, պեստիցիդների և ագրոքիմիկատների ներմուծման եզրակացությունը ֆիզիկական և իրավաբանական անձանց տրվելու այլ հատույկ դեպք քաղաքականություն մշակող լիազոր մարմնի կողմից առանձին անհատական իրավական ակտով չի կարող սահմանվել, այլ վերջինս ևս պետք է սահմանվի Օրենքով: Ուստի, Նախագծով առաջարկվող ձևակերպումն ունի վերանայման կարիք: | Ընդունվել է։Ընդունվել է։Ընդունվել է։ |